I kveld får sykkelverden se bevisene mot Armstrong
Onsdag kveld norsk tid sendte Det amerikanske antidopingbyrået (USADA) ut en pressemelding der de varsler at bevismaterialet vil offentliggjøres i løpet av noen timer. Samtidig navngir de flere av Armstrongs gamle lagkamerater, som innrømmer å ha jukset - sammen med den tidligere sykkelkongen. - Bevismaterialet består av 1000 sider, og inneholder vitnemål fra 26 personer. Blant disse er 15 ryttere med kjennskap til US Postal og lagets dopingaktiviteter. Bevismaterialet inkluderer også håndfaste bevis som pengeoverføringer, eposter, forskningsdata og tester utført i laboratorier. Disse gir nye bevis for at Lance Armstrong brukte, og distribuerte, dopingmidler - og det bekrefter den triste sannheten om aktivitetene i US Postal - et lag som mottok flere titalls millioner amerikanske skattepenger, heter det.Sykkelbloggen: Dette er «heltene» i Armstrong-saken Blant rytterne som har stått frem og vitnet mot dopingbruken til Lance Armstrong er Frankie Andreu, Michael Barry, Tom Danielson, Tyler Hamilton, George Hincapie, Floyd Landis, Levi Leipheimer, Stephen Swart, Christian Vande Velde, Jonathan Vaughters og David Zabriskie. Blant disse er bare Hamilton og Landis tatt for doping som aktive. De ni andre har aldri testet positivt.Lance Armstrong har tidligere omtalt George Hincapie som en bror. De to sto hverandre svært nært etter at Hincapie var med som hjelperytter på samtlige av Armstrongs sju Tour-seirer. Men for to år siden la Hincapie kortene på bordet da han ble kontaktet av føderale etterforskere. Hadde han løyet, kunne han endt i fengsel. I kveld sendte Hincapie, som la opp i høst, ut en pressemelding: - Det er ekstremt vanskelig å erkjenne at jeg brukte ulovlige midler i deler av karrieren min. Tidlig i karrieren ble det klart for meg at den utstrakte bruken av doping blant de beste rytterne, gjorde det umulig å konkurrere på et høyt nivå uten å bruke slike midler selv. Jeg angrer dypt på valget jeg tok, og vil be innstendig om unnskyldning overfor familien min, lagkameratene og fansen min, sier amerikaneren.Hincapie hevder at han ikke har brukt doping de siste seks årene. Ti av de elleve rytterne som i dag navngis av USADA har vært koblet til etterforskningen fra før. Michael Barry er derimot ny. Han har syklet for Team Sky-laget til Kurt Asle Arvesen, Edvald Boasson Hagen og Lars Petter Nordhaug. Også Barry velger nå å legge opp.- Etter å ha blitt oppfordret av laget, presset til å prestere og dyttet mot kanten av hva jeg kunne klare, så krysset jeg en grense: Jeg dopet meg. Det er en avgjørelse jeg angrer dypt på. Den ga meg søvnløse nettet, tok vekk det morsomme med sykkelsporten og kaster mørke skygger over suksess jeg oppnådde på den tiden. Det var ikke slik jeg ønsket å leve eller sykle, sier Sky-mannen. Barry hevder, i likhet med Hincapie, at han ikke har dopet seg siden sommeren 2006. Det året rystet Operasjon Puerto sykkelsporten som et massivt jordskjelv.USADA sendte i dag den omfattende rapporten til Verdens antidopingbyrå og Det internasjonale sykkelforbundet (UCI). Disse to organisasjonene må skrive under på papirene før en dom mot Armstrong er et faktum. Gjør de dette vil amerikaneren miste samtlige av sine sju Tour-titler, og utestenges fra idretten på livstid. Lance Armstrong vant Tour de France fra 1999 til 2005. Han har aldri innrømmet å ha jukset. Steffen Kjærgaard syklet på lag med amerikaneren i fire år. Nordmannen hevder at han har vært naiv, og at han aldri så noen dope seg i US Postal. VG Nett møtte Tyler Hamilton i USA i september. Han syklet Tour de France med Kjærgaard i 2000 og 2001. Hamilton sa han er overrasket dersom nordmannen virkelig ikke forsto at noe var galt i laget. Han mener at opp mot 9 av 10 av alle rytterne i feltet kan ha brukt doping tidlig på 2000-tallet.For noen uker siden var svaret endret til «Det vil jeg ikke svare på», når VG Nett lurte på om han hadde skiftet mening. Hamilton fortalte nylig VG Nett hvorfor han tror Hushovd ikke er klarere i sine uttalelser. - Du må se det hele fra Thors ståsted: Om han åpner seg ørlite grann på et slikt spørsmål, så får det konsekvenser. Jim Ochowicz, venn av Lance, er sjefen til Thor i BMC. Derfor må han spille spillet. Og derfor vil jeg ikke sende barna mine inn i denne sporten. Det er fortsatt koder som gjelder, bemerket Tyler Hamilton.
Rapporten som er i ferd med å felle Lance Armstrong består av mer enn 1000 sider - og inneholder vitnemålet til 26 personer.